ང་ཚོས་སྟོད་ལ་དྭགས་ནང་ལམ་ཁ་བཟོས་པའི་སྐབས་དེར།བོད་གཞུང་ནས་ང་ཚོར་ཉིན་གཅིག་གི་ཟས་ཐུན་གསུམ་ཏེ་མི་རེར་གྲོ་ཕོར་བ་གསུམ་རེ་སྤྲོད་ཀྱི་ཡོད་པ་རེད།སྡོད་ས་གུར་ཁ་ཤས་འདུགདམག་མི་རེ་འགར་གུར་མེད་པས།ལ་དྭགས་ཡུལ་མི་ཚོར་གནས་ཚང་གཡར་ནས་སྡོད་དགོས་བྱུང་།ང་ཚོས་ཞོགས་པའི་ཆུ་ཚོད་༩ནས་དགོང་དྲོའི་ཆུ་ཚོད་༤བར་ལམ་ཁ་བཟོས་པ་ཡིན།སྐབས་རེར་ཉིན་ཕྱེད་ཀར་ཟ་མ་རག་གི་མ་རེད།སོ་སོས་དཀའ་ལས་སྐྱོན་ནས་དངུལ་ཅུང་ཙམ་རེ་བསགས་ནས་འཚོ་སྣོན་བྱས་ཡིན།དམག་མི་རེར་དམག་གི་དོར་མ་གཉིས་རེ་མ་གཏོགས་མེད་པ་དང་།དོར་མ་རལ་ནས་སྐབས་རེར་རྩྭ་རས་གྱོན་དགོས་བྱུང་།